kk ky el cs bg uk ky ky ky ky ky ky ky ky ky ky ru ky ky ky ky ky ky ky ru kk kk ky ru ky ky ky ru ky ky ky ky ky tt ky ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 15.04.08 - 8-бет: Ыр секи...•
"Булар - лампочка, бир күйүп жоголуп кетет" дегендер жаңылат"
"Сема" тобу менен Кундуздун аткаруусундагы "90-60-90" ырынын экинчи бөлүгү жазылып бүттү. Биринчи ырынын обону түрк элинен алынган болсо, экинчисин Самарбек өзү жазды. Аны жай мезгилинде кафелерде жаштардын бийлегенине ылайыктап чыгарды.
- Самарбек, сиздер ырдап жүргөн ырды " түрктөн которуп алып ырдап жатышат, бул - плагиаттык" деген пикирлер айтылып жатат.
- "90-60-90", чындыгында, бул түркчө ыр, бул ырды ырдап чыкканда "менин ырым" деп айткан жокмун да. Дайыма түрктөрдүн обону деп эле ачык айтып жүрөм. "Бул ырды мен жаздым" десем анда плагиаттык болмок. Адамдар бирөөгө сын таккандан көрө кандайдыр бир иш менен алек болушса жакшы болмок деп ойлойм. Которулган ырлардын оң жагы да, терс жагы да бар экенин билем. Киркоров, Рикки Мартин деле которуп эле ырдап жүрбөйбү. Бул жерде мен бир улуттун маданиятын бир улутка ташыган ташуучу болуп жатам. Кыргыз колоритин сактоо керек экенин жакшы билем. Мисалы, "Ошол да тоолук кыргызбы" деген ырды бүт улуттук аспаптардын коштоосунда жаңыча ырдап чыкканбыз. Мисалы, силер деле модалуу кийингиңер келет да, же чоң энелердин кийимдерин киесиңерби? Эстрадада деле ошондой да. "Которуп атышат, тигинтип атышат" деген кесиптештериме кошулбайм.
- Жан дүйнөңүздө кандай жаңылыктар бар?
- Жашоо керемет. Баары, аба-ырайы, ден соолук, иштер сонун. Күн жаркырап турат. Жаз келди. Сезимдер ойгонуп дегендей…
- "Сема" тобу деп төртөөңөр чыгып жүрдүңөр эле, калганы кайда кетти?
-Төртөөбүз чыкканбыз, анан кыздарыбыз "турмушка чыгабыз" дешти. Жанарбекти болсо Казакстандан бир телевидениенин продюсери келишим менен алып кеткен. Жакшы иштеп жатыптыр.
- Кундуз менен кандай иштешип жатасыңар?
- Кундуз- эрке кыз. Көп кечигет. Чыгармачылыкта негизинен бири-бириңди түшүнүп иштешиң керек да. Биз экөөбүз бири-бирибизди түшүнөбүз. Экөөбүз жөн гана дует ырдап чыкканбыз, өзүбүз жеке ырчыбыз.
- Сизди кафеде да ырдайт деп уктук…
- Ооба, кафеде ырдайм, аным менен сыймыктанам. Кафе мен үчүн чоң мектеп болду, көп тармактуу ырчымын деп тайманбай айта алам. Бизде музыкалык билими бар ырчылар аз. Талант менен бирге эле музыкалык билим да керек деп ойлойм.
- Кесибиңиз боюнча дирижер экенсиз, өзүңүзгө жагабы?
- Мен кичинемде прокурор болом дечү элем. Себеби, биздин райондо прокуратуранын имараты абдан кооз эле. Анан хор дирижеру болуп калдым. Өзүмө кесибим жагат, бирок азыр бизде бул кесип көп бааланбай жатат. Бул убактылуу көрүнүш деп ойлойм. Дирижер-бул пульт. Хордо 200 адам болсо ар биринин ырдап же ырдабай жатканын билишиң керек. Бул аябай ардактуу кесип, бирок мамлекет тарабынан колдоо жок.
- Азыр көп жаш ырчылар чыгып жатпайбы, аларга кандай көз караштасыз?
- Кээ бирлер бизди "Булар - лампочка, бир күйүп жоголуп кетет" деп айтып жатышпайбы. Бирөөгө бирөө сын такканын аябай жаман көрөм. Күн сайын бардык нерселер, көз караштар өзгөрүлүп тургандай эле эстрада да өзгөрүп турат. Каалоосу бар жаштар чыгып ырдай беришсин, бирок өзүнүн кругозору үчүн анча-мынча музыкалык терминдерди билип алышса жакшы болот эле. Бирок, негизи, жыйырма жыл музыкалык окууда окуп деле музыкант чыкпаган адамдар бар. Ошон үчүн, эң башкысы, талант болуш керек.
- "Продюсери жок ырчылар концерттерде акыркы кезекте ырдайт экен" деп жүрүшөт. Сиздерде продюсер барбы?
- Мен өзүмө өзүм продюсермин. Продюсер деген сөздүн пайда болгону эле биздин эстрада өнүгүп жатканынан кабар берет. Азыр айылдагы бир киши менен сүйлөшүп калсаң "Баланчанын продюсери булбу?" деп сүйлөп калышса кубанат экенсиң. Демек, абышка-кемпирлер продюсерлер жөнүндө сүйлөп калгандан кийин элибиз өнүгүп жатат да.
Май махабаты, китеп, жеке концерт
Айчүрөк Иманалиева өзүнүн чыгармачылыгынан сырткары жаш таланттарды тарбиялап жүргөнү маалым. Эми бир азга башка иштерди токтото туруп, өзүнүн жеке концертин берүүгө даярданып жүрөт. Айчүрөк айымдын чыгармачылык кечеси май айында Бишкектин чоң ресторандарынын биринде өтмөкчү. Дагы бир жаңылыгы-көптөн бери айтылып жүргөн китеби басууга берилди. Буюрса, жакында окурмандардын колуна тиери күтүлүүдө. Бул китепти чыгарууга Айчүрөк айымдын сиңдисинин өкүл атасы демөөрчүлүк кылган.
Ырчы Кудайберген Кутуев жеке чыгармачылыгын экинчи планга калтырып, эл арасындагы таланттуу жаштарды өстүрөлү деп кафе-ресторанда, жер алдынан өткөн жолдордо (подземный переход) ырдаган таланттуу жаштарды чогултуп, "Эл булбулу" аттуу эстрадалык жанрдагы фестиваль өткөрүп, жеңүүчүлөргө жардам берип, продюсерлик кылуу менен бирге өзүнүн жаңы жазылган чыгармаларын элге тартууламакчы.
Мирбек Атабеков буга чейин продюсеринин айтканынан чыкпаса, эми өз алдынча иштөөгө өттү. Азыр ырчы продюсери менен коштошуу концертинен кийин эс алайын деп таенесинин жанына барып эркелеп жүргөн чагы. Айыл-апаны кыдырып, ат минип, тоого чыгып сагынычын таркаткан соң, дем, күч топтоп, жаңы идеялар менен ишке киришкенге не жетсин.
Жаш ырчы, "Кыргызстан обондору" радиосунун белдүү ди-джейи Чыңгыз Мырзаев жол кырсыгына кабылды. Анын Гольф маркасындагы автомашинасы "Манас" аэропортунан келаткан жолдо белгисиз машине менен кагылышып, МАИ кызматкерлеринин талкуусунда турганын көргөндөр аз эмес. Кудай чоң сактап, ырчы алты саны аман, дени сак ишин улантып атат.
Элмира Кайыптын жашоосу ка-айф!
Ырчылар жаңы ыр жаздырса чоң ийгилик. Мукам үндүү Элмира Кайып кызы да жаңы ырларды жаздырып, жаңы костюмдарды тиктирип, ырларына клип тарттырып чыгармачылык ийгиликтин үстүндө изденүүдө. Ырчы кыз "жеке турмушумда баардыгы ойдогудай, эч санаам, кайгы-капам жок" дейт.
Мукам үндүү ырчы Жанетта Бобкова "Жылдыз кесибин алмаштырат" программасына катышып, акушер-гинеколог болду. Бишкектеги экинчи төрөт үйүнөн төрөтканага акушер катары кирип, жаңы төрөлгөн ымыркайдын киндигин кескен. Мындай орчундуу кесип ырчыга ары түйшүктүү, ары кызыктуу болгонун жашырган жок. Бирок, гинеколог болбой ырчы болуп калганына өтө сүйүндү, адам өмүрүнүн милдети оңой эмес да.
Кайгылуу ырларды ырдап канчалаган күйөрмандардын жүрөгүнөн түнөк тапкан Фарида Карбосова катуу ооруп, басалбай төшөктө жатып калганына байланыштуу көптөн бери бир канча концерттерден баш тартып сахнага чыкпай келген. Азыр ырчынын денсоолугу жакшырып, кайрадан чыгармачылыгына кам көрө баштады. Учурда жаңы клип тарттыруу менен алек. Андан сырткары октябрь айына өзүнүн концертин берүүнү пландаштырып атат. Бул концертте Фарида күйөрмандарына күтүүсүз сюрприз даярдамакчы. Ага чейин атайын чакыруу менен Москвага барып бир канча концерттерге катышып келет.
Баш жарылып, көз чыгат
КРнын эмгек сиңирген артисти Юрий Бобков Азия чемпионаты боюнча спорттук федерациясы менен бирге белгилүү спортчу Камчыбек Осмоновдун жаркын элесине арналган эл аралык турнир өткөрөт. Турнирдеги шарты жок мушташка (бой без правил) Казакстан, Россия жана Кыргызстандан чемпиондор катышат. Эки күн өтүүчү турнирде эки супер бой болот. Андан сырткары он жылдан бери Азия чемпиондугуна катышып, ийгиликтерге жетишип келген мыкты спортчу Акун Алмаз казак спортчусу менен "Абсолюттук чемпион" деген наам үчүн мушташмакчы. Турнирдин жыйынтыгында он эки жылдан бери панкратиондо жүргөн эң мыкты спортчуга "Гольф-3" автомашинасы белекке берилет. Мындан башка да көптөгөн белектер берилип, аукцион ойнотулган турнир 18-19-апрелде спорт ордосунда өткөрүлүп, баштан аяк шоу менен коштолот.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!